Så kjedelig er egentlig United
Et kommersielt samarbeid med Norsk Tipping – Dette er «Boring United». Dette ligner ikke på det jeg har opplevd med United, som går tilbake til 50-tallet, kommenterte United-fan Arne Scheie etter Champions League-exiten tidligere i desember. Siden den gang har Louis van Gaals menn tapt for Bournemouth og Norwich. Laget står nå med seks kamper (alle turneringer) uten seier. Foran det som kan bli en skjebneuke for van Gaal - med tre serierunder på en drøy uke - har vi dykket litt inn i statistikken (Opta) og sett hvor kjedelige Manchester United egentlig er: * De scorer 1,29 mål i snitt. Siden 25. oktober har de scoret 0,87 mål i snitt per kamp. * De har i snitt 3,6 avslutninger på mål per kamp. Kun fem lag i Premier League har et lavere snitt. De åtte siste serierundene har ingen færre avslutninger på mål enn Manchester United med 21. * De har 11,1 avslutninger i snitt. På sesongens 17 første kamper har Manchester City over 100 flere avslutninger enn United. * De har ballen mest i hele Premier League, men har flest støttepasninger – over 200 flere enn neste lag på listen. Ingen lag i Premier League kontrer mindre enn Manchester United. * Ingen taper flere dueller enn Manchester United. Les også: Tror United-fansen ser en ynkelig figur i van GaalDen første muligheten til å forbedre den kjedelige statistikken er mot Stoke «Boxing Day». Allerede mandag kommer Chelsea på besøk på Old Trafford, før det tøffe juleprogrammet avsluttes med en ny hjemmekamp mot Swansea. Dette er tre kamper som kan gi Louis van Gaal litt pusterom i managerstolen - eller kampene som koster han jobben som United-sjef. For med en rekke misfornøyde og utålmodige fans, fire seriekamper uten seier og Champions League-exit - viste onsdagens pressekonferanse tydelig hvor presset van Gaal er. Manageren ba pressen om å unnskylde seg, snakket om hvordan spekulasjonene om hans jobbfremtid påvirker hans nærmeste, og ønsket de oppmøtte journalistene god jul i løpet av en fire minutter og 58 sekunder lang pressekonferanse. Og unnskyldning fikk han. Tabloidavisen The Sun svarte med å «unnskylde» seg over hele sin sportsforside julaften.Første mulighet til litt arbeidsro for manageren er lørdagens oppgjør mot Stoke på Britannia. United har feilet i sine to siste forsøk på å vinne borte mot Stoke. Og det blir ingen enkel oppgave denne gangen heller. Stoke har kun tapt tre av sine elleve siste seriekamper, og imponerte stort i hjemmekampen mot Manchester City for to uker siden. United må fortsatt klare seg uten Darmian, Shaw, Valencia, Lingard, Rojo og Schweinsteiger. Sistnevnte soner sin siste kamp etter utestengelsen. Vi blir ikke overrasket om Stoke kan skape mer trøbbel for van Gaal og United. De røde djevlene har først og fremst slitt fremover på banen, bakover har det ikke sett så verst ut. Oppgjøret på Britannia er åpent, det ligger et uforløst potensial i United-stallen, så spørs det om van Gaal klarer å få det ut. Vi forsøker oss på et uavgjortspill til 3,20 i odds. Kampen har spillestopp 13.40, og vises på TV 2 Sport Premium. Her kan du lese våre vurderinger av dagens øvrige oddsobjekter KOMMERSIELT SAMARBEID VG har et kommersielt samarbeid med Norsk Tipping, som innebærer at VG får en andel av inntektene fra spill i regi av tippeselskapet på våre plattformer. Norsk Tipping har ingen innflytelse på temavalg eller innhold, som er utelukkende basert på redaksjonelle vurderinger.
De har fått kallenavnet «kjedelige United». De har kun vunnet to av sine åtte siste seriekamper, og er slått ut av Champions League. Men hvor kjedelige er de egentlig?